MDHning eng sara kinologlari Toshkentda bellashmoqda (video)

Toshkentdagi Milliy kinologiya markazida 12-sentabr kuni MDH mamlakatlari bojxona ma’muriyati kinologiya xizmatlarining ko‘pkurash bo‘yicha VII musobaqasi start oldi, deb xabar berdi “O‘zbekiston 24”.

3 kun davom etadigan bahslarda ishtirokchilar “Giyohvand moddalarni yuk orasidan izlash”, “Buyruqni bajarish”, “Yengil transportdan va yuk mashinasidan, shuningdek, bino ichidan giyohvand moddalarni izlash” shartlari bo‘yicha o‘zaro bellashadilar.

Ma’lumot uchun, tadbir davomida Davlat bojxona qo‘mitasining Milliy kinologiya markazida O‘zbekiston va Belarus bojxona kinologiya xizmati vakillarining ikki tomonlama ishchi uchrashuvlari o‘tkazilishi rejalashtirilgan.